section_heading: Tamburaška škola i glazbeni voditelj
paragraph_text: 2000. godine na poziv Ilije Nikolića, poznatog graditelja tambura u Osijeku, Boris se suočava s novim izazovom i prihvaća ulogu učitelja sviranja tambura za djecu od 7 godina pa nadalje u sklopu KUD-a “Seljačka Sloga”, Branjsko Petrovo Selo (2000-2015) gdje je ujedno i glazbeni voditelj. Istovremeno 2005. dobiva poziv i iz KUD-a “Lisinski“, Našice (2005-2007) gdje također započinje kao glazbeni učitelj i voditelj. Slijedi KUD “Beli Manastir”, Beli Manastir (2007-2010), KUD “Šokadija”, Ivanovci, Marjancaci, Zelčin (2007-2010), KUD “Šokadija”, Ladimirevci (2011-2013), KUD “Nikola Šubić Zrinski”, Petrijevci (2014-2016), KUD “Šanor Petefi”, Erdut (2015-2016). Također započinje raditi kao glazbeni pedagog u Dječjem Vrticu “Maslačak” u Bizovcu (2012-2016). Svoje znanje prenosi na djecu sve do emigracije u Irsku. Kroz 15 godina djelovanja u radu s djecom Boris je podučavao preko 150-ero djece, raspisao mnogobrojne aranžmane i nastupao na istaknutim folklornim manifestacijama kao sto su Đakovacki Vezovi, Vinkovačke Jeseni, Baranjski Bećarac i mnogi drugi. 2004. godine snima i producira promo CD s Božićnim Pjesmama u humanitarne svrhe, radi obnavljanja i kupovine tambura za KUD “Seljačka Sloga”, Baranjsko Petrovo Selo. Takodjer 2012. pod visokim pokroviteljstvom Ministarstva kulture Republike Hrvatske u Baranjskom Petrovom Selu sudjeluje u snimanju crkvenog pučkog pjevanja starih Marijanskih napjeva koje je od 2011. godine na listi Ministarstva kulture kao zaštićeno nematerijalno kulturno dobro Republike Hrvatske pod nazivom “Marijo, o mili glas”.